Foilsiú teachtaireachta maidir le leasú caighdeánach a fhormheas ar an tsonraíocht táirge le haghaidh ainm in earnáil an fhíona, dá dtagraítear in Airteagal 17(2) agus (3) de Rialachán Tarmligthe (AE) 2019/33 ón gCoimisiún

(2022/C 351/10)

Foilsítear an teachtaireacht seo i gcomhréir le hAirteagal 17(5) de Rialachán Tarmligthe (AE) 2019/33 ón gCoimisiún (1).

TEACHTAIREACHT MAIDIR LE LEASÚ CAIGHDEÁNACH AR AN DOICIMÉAD AONAIR

“Coteaux de Béziers”

PGI-FR-A1146-AM03

Dáta teachtaireachta: 7 Iúil 2022

TUAIRISC AR AGUS CÚISEANNA LEIS AN LEASÚ FORMHEASTA

1. Limistéar díreach in aice láimhe

Baineann Caibidil 1, pointe 4, den tsonraíocht leis na limistéir gheografacha ina dtugtar faoi na hoibríochtaí éagsúla. Atáirgeadh Pointe 4.2, ina sainítear an limistéar atá díreach in aice láimhe, gan leasú mar liosta de bhardais i gcomhréir leis an gCód Tíreolaíoch Oifigiúil. Aithnítear agus bunaítear leis an gCód liosta de bhardais de réir roinne ar an leibhéal náisiúnta. Leis an leasú dréachtaithe seo, ligtear don limistéar atá díreach in aice láimhe a bheith aitheanta le tagairt do leagan 2021 den Chód Tíreolaíoch Oifigiúil, a d’fhoilsigh an Institiúid Náisiúnta Staidrimh agus Staidéar Eacnamaíoch (INSEE). Leis sin tugtar deimhneacht dhlíthiúil do shainiú an limistéir atá díreach in aice láimhe.

Rinneadh an doiciméad aonair a thabhairt cothrom le dáta leis an tagairt sin faoin gceannteideal “Coinníollacha breise – limistéar díreach in aice láimhe”.

2. Cineálacha fíniúna

I gCaibidil 1, pointe 4 den tsonraíocht le haghaidh TGFC “Coteaux de Béziers”, maidir le cineálacha fíonchaoire,

— Cuireadh na cineálacha a leanas leis: “Assyrtiko B, Bronner B, Cabernet Blanc B, Carricante B, Fiano B, Floreal B, Johanniter B, Muscaris B, Saphira B, Sauvignac B, Solaris B, Soreli B, Souvigner Gris B, Verdejo B, Voltis B, Agiorgitiko N, Artaban N, Cabernet Cortis N, Calabrese N, Monarch N, Montepulciano N, Moschofilero Rs, Pinotin N, Primitivo N, Prior N, Roditis Rs, Saperavi N, Touriga Nacional N, Vidoc N, Xinomavro N.” Tá na cineálacha a cuireadh san áireamh sa tsonraíocht níos frithsheasmhaí in aghaidh galair fhungasacha, agus tá siad oiriúnaithe ar bhealach níos fearr don athrú aeráide. Meaitseálann na cineálacha sin próifíl na bhfíonta ag a bhfuil an tásc geografach faoi chosaint.

— Baineadh an cineálacha a leanas, nach bhfástar i bhfíonghoirt atá cumhdaithe faoi TGFC: “Aranel N, Clairette rose Rs, Jurançon noir N, Manseng noir N, Maréchal Foch N, Muscat à petits grains rouges Rg, Muscat à petits grains roses Rs, Savagnin Rose Rs, Altesse B, Arriloba B, Aubin B, Aubin Vert B, Auxerrois B, Jurançon blanc B, Melon B, Merlot blanc B, Mondeuse blanche B, Müller-Thurgau B, Muscadelle B, Muscat cendré B, Pinot Blanc B.” Rinneadh na leasuithe sin ar na cineálacha fíonchaoire a ionchorprú sa roinn maidir le “Cineálacha fíonchaoire fíona” sa doiciméad aonair.

3. Comhlacht cigireachta

I gcaibidil 3 den tsonraíocht le haghaidh TGFC “Coteaux de Béziers”, nuashonraíodh an fhoclaíocht sa phointe a bhaineann leis an gcomhlacht rialaithe, gan aon athrú.

Ní dhéanann an nuashonrú sin difear don doiciméad aonair.

DOICIMÉAD AONAIR

1. Ainm(neacha)

Coteaux de Béziers

2. Cineál táisc gheografaigh

TGFC – Tásc geografach faoi chosaint

3. Catagóirí táirgí fíniúna

1. Fíon

4. TUAIRISC AR AN bhfíon (AR NA FÍONTA)

1. Fíonta dearga ag a bhfuil TGFC “Coteaux de Béziers”

TUAIRISC ACHOMAIR I SCRÍBHINN

Ní úsáidtear an tásc geografach faoi chosaint “Coteaux de Béziers” ach le haghaidh fíonta neamhcharbónáitithe amháin.

Is as cineálacha Grenache, Syrah, Merlot nó Cabernet Sauvignon a dhéantar na fíonta dearga go príomha agus déantar fíonta ina bhfuil aon chineál amháin nó déantar meascán de dhá cineál. Bíonn réimse dathanna acu ó dhath dorcha an rúibín go dath an ghairnéid le himireacha corcra. Is iad na dea-bholaithe is mó a bhaineann leo bolaithe de thorthaí dearga agus dubha agus forbraíonn na bolaithe sin chun mionbholaithe de mhiontas, liocras agus spíosraí. Bíonn na fíonta caoin sa bhéal, agus bíonn dea-bholaithe de thorthaí dearga go príomha ann, le cothromaíocht ansin idir tainniní láidre agus maothlachas torthaíoch.

Maidir leis na critéir anailíseacha seachas neart iarbhír alcóil íosta de réir toirte, comhlíonann na fíonta na teorainneacha a leagtar síos le rialacha an Aontais.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 9 Íosmhéid aigéadachta iomláine i milleachoibhéisí in aghaidh an lítir Uasmhéid aigéadachta luainí (mar mhilleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

2. Fíonta rosé ag a bhfuil TGFC “Coteaux de Béziers”

TUAIRISC ACHOMAIR I SCRÍBHINN

Ní úsáidtear an tásc geografach faoi chosaint “Coteaux de Béziers” ach le haghaidh fíonta neamhcharbónáitithe amháin.

Is as cineálacha Cinsault, Grenache agus Syrah a dhéantar na fíonta rosé go príomha, agus déantar fíonta ina bhfuil aon chineál amháin nó déantar meascán de dhá cineál. Bíonn dath idir bándearg éadrom agus dath bándearg an bhradáin orthu. Baineann boladh fíneálta leo, le dea-bholaithe de thorthaí dearga beaga agus bolaithe aimile orthu. Bíonn siad bog, maoth agus maothlach sa bhéal, múchann siad an tart agus bíonn siad blasta.

Maidir leis na critéir anailíseacha seachas neart iarbhír alcóil íosta de réir toirte, comhlíonann na fíonta na teorainneacha a leagtar síos le rialacha an Aontais.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 9 Íosmhéid aigéadachta iomláine Uasmhéid aigéadachta luainí (mar mhilleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

3. Fíonta geala ag a bhfuil TGFC “Coteaux de Béziers”

TUAIRISC ACHOMAIR I SCRÍBHINN

Ní úsáidtear an tásc geografach faoi chosaint “Coteaux de Béziers” ach le haghaidh fíonta neamhcharbónáitithe amháin.

Déantar fíonta geala mar fhíonta aonchineálacha nó fíonta ina bhfuil meascán de chineálacha as Chardonnay, Sauvignon, Viognier, Vermentino, Marsanne agus Grenache Blanc. Bíonn dath órga buí glan le himreacha glasa orthu. Is saintréith ar leith an dea-bholadh a bhíonn orthu, agus é mar bholadh de thorthaí coimhthíocha agus citris. Is fíonta beoga agus cothroma iad agus bíonn úire dheas acu sa bhéal.

Maidir leis na critéir anailíseacha seachas neart iarbhír alcóil íosta de réir toirte, comhlíonann na fíonta na teorainneacha a leagtar síos le rialacha an Aontais.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 9 Íosmhéid aigéadachta iomláine Uasmhéid aigéadachta luainí (mar mhilleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

5. Cleachtais maidir le fíonóireacht

5.1. Cleachtais fíoneolaíochta shonracha

1. Cleachtais fíoneolaíochta shonracha

Ní mór do na cleachtais déanta fíona uile na ceanglais a leagtar síos ar leibhéal an Aontais Eorpaigh agus sa Chód Tuaithe agus Iascaireachta Muirí a chomhlíonadh.

5.2. Uastáirgeacht

1. Fíonta ag a bhfuil TGFC “Coteaux de Béziers” 110 heictilítear in aghaidh an heicteáir

6. Limistéar geografach críochaithe

Maidir leis na fíonta a bhaineann leas as an tásc geografach faoi chosaint “Coteaux de Béziers”, ní mór gur ar chríoch na mbardas seo a leanas de chuid roinn Hérault a dhéantar na fíonchaora a bhuain, an fhíonóireacht agus táirgeadh na bhfíonta:

Bassan, Béziers (seachas na limistéir AI, AH, AK, AL, AM, AV, AW, AX, AY, AZ, BC, BD (bruach clé Lirou), BM, BN, BT agus BV), Boujan-sur-Libron, Cers, Corneilhan, Lieuran-lès-Béziers, Lignan-sur-Orb, Pailhès, Portiragnes, Sauvian, Sérignan, Servian (limistéar C1), Thézan-lès-Béziers (bruach clé Orb), Valras, Vendres (an bardas iomlán seachas limistéar BR), Vias agus Villeneuve-lès-Béziers.

7. Cineál/cineálacha fíniúna

Agiorgitiko N

Alicante Henri Bouschet N

Alvarinho – Albariño

Aramon N

Aramon blanc B

Aramon gris G

Arinarnoa N

Artaban N

Arvine B – Petite Arvine

Assyrtiko B

Aubun N – Murescola

Bourboulenc B – Doucillon blanc

Bronner B

Cabernet Blanc B

Cabernet Cortis N

Cabernet Franc N

Cabernet-Sauvignon N

Calabrese N

Caladoc N

Carignan N

Carignan blanc B

Carmenère N

Carricante

CHARDONNAY B

Chasan B

Chenanson N

Chenin B

Cinsaut N – Cinsault

Clairette B

Colombard B

Côt N - Malbec

Egiodola N

Fer N – Fer Servadou, Braucol, Mansois, Pinenc

Fiano

Floreal B

Gamay N

Ganson N

Gewurztraminer Rs

Grenache N

Grenache Blanc B

Grenache Gris G

Gros Manseng B

Johanniter B

Lledoner pelut N

Macabeu B – Macabeo

Marsanne B

Marselan N

Mauzac B

Mauzac rose Rs

Merlot N

Meunier N

Monarch N

Mondeuse N

Montepulciano

Morrastel N – Minustellu, Graciano

Moschofilero Rs

Mourvèdre N – Monastrell

Muscardin N

Muscaris B

Muscat d’Alexandrie B – Muscat, Moscato

Muscat de Hambourg N – Muscat, Moscato

Muscat à petits grains blancs B - Muscat, Moscato

Nielluccio N – Nielluciu

Négrette N

Parrellada B

Petit Manseng B

Petit Verdot N

Picardan B – Araignan

Pinot Gris G

Pinot Noir N

Pinotin N

Piquepoul blanc B

Piquepoul gris G

Piquepoul noir N

Plant droit N - Espanenc

Portan N

Primitivo N – Zinfandel

Prior N

Riesling B

Rivairenc N - Aspiran noir

Roditis Rs

Roussanne B

Saperavi N

Saphira B

Sauvignac

Sauvignon B – Sauvignon Blanc

Sauvignon Gris G – Fié Gris

Sciaccarello N

Sémillon B

Solaris B

Soreli B

Souvignier Gris Rs

Sylvaner B

Syrah N – Shiraz

Tannat N

Tempranillo N

Terret blanc B

Terret gris G

Terret noir N

Touriga Nacional N

Ugni Blanc B

Verdejo B

Verdelho B

Vermentino B – Rolle

Vidoc N

Viognier B

Voltis B

Xinomavro N

8. Tuairisc ar an nasc(na naisc)

8.1. Sainiúlacht an limistéir gheografaigh

Tá 17 mbardas i roinn Hérault sa limistéar geografach ina dtáirgtear fíonta ag a bhfuil TGFC “Coteaux de Béziers”, lena n-áirítear baile Béziers atá mar lár geografach an limistéir. Tá na fíonghoirt suite go príomha idir dhá abhainn chósta a shreabhann ó bhunchnoic Cévennes chuig an Meánmhuir: an Libron, abhainn a mhúnlaigh an tírdhreach ina bhfuil cnoic bheaga agus crainn phéine ar a mbarr agus an Orb, a mbreathnaíonn Ard-Eaglais Béziers, an suaitheantas ar lógó TGFC, anuas uirthi.

Cruthaíodh an snaíochar marla agus aolchloiche a chumhdaíonn an chuid thuaidh den limistéar le linn na Ré Treasaí (Abhantrach Mhéicéineach Hérault). Is sil-leagan glárach ón ré Cheathartha atá le fáil go príomha sa deisceart, go háirithe i bhfoirm léibheann ón ré Villeafrancach. Cumhdaíonn na hithreacha gainmheacha ó “Gaineamh Corneilhan” limistéar mór agus foirmiú iontach geografach a mbaineann tiús 40 m leis in áiteanna. Is mar gheall ar an éagsúlacht sin i ndálaí ithreach go bhfuil an limistéar oiriúnach le haghaidh féidearthachtaí oiriúnaithe maidir le raon leathan cineálacha fíonchaoire.

Baineann an limistéar tairbhe as aeráid Mheánmhara agus í fabhrach don fhíonsaothrúchán a bhuí leis an samhradh te agus tirim agus an geimhreadh séimh, agus dhá thréimhse fhliucha ann le linn an fhómhair agus an earraigh. Bíonn na teochtaí ard go leor feadh thréimhse fáis na bhfíniúnacha d’fhonn aibiú maith na bhfíonchaor a áirithiú. Sa chuid den limistéar atá gar don fharraige, maolaíonn an ghaoth farraige an teocht nuair a bhíonn an aimsir te. Bíonn an bháisteach idir 400 mm agus 800 mm sa limistéar, rud a chiallaíonn nach mór aird ar leith a thabhairt ar an gcineál fíonchaoire a úsáidtear de réir a fhrithsheasmhachta i leith an triomaigh.

Cruthaíonn an limistéar conair idir dhá abhainn ina bhfuil talamh dhea-dhraenáilte atá oiriúnach d’fhíonghoirt, osclaíonn sé amach ansin chuig an Meánmhuir agus tairbhíonn sé ón aeráid shéimh agus mheasartha. Tá forbairt eacnamaíoch agus talmhaíochta cheantar Béziers atá mar chuid den limistéar a chumhdaítear faoi TGFC Coteaux de Béziers bunaithe ar na bealaí trádála talún agus abhann ag teacht le chéile.

8.2. Sainiúlacht an táirge

Bhí na Gréagaigh, na Rómhánaigh, na Gallaigh agus na Catáraigh in ann saothrú na bhfíniúnacha a bhí ann sa réigiún ó thús an tsaoil a choinneáil ar bun agus a mhéadú. Ligeadh an saineolas a fuarthas i gcaitheamh na n-aoiseanna do tháirgeadh raon fíonta dearga, rosé agus geala, agus fíonta milse freisin, lena n-áirítear “Catharoise de Béziers” (a dhéantar as fíonchaora de chineál “Picardin”, a dtugtaí Cinsault air roimhe), gan tagairt a dhéanamh do na biotáillí a dhéantar as Terret-Bourret. Bhí fíor-athbheochan ar fhíonta neamhcharbónáitithe cheantar Béziers i ndiaidh ghéarchéim phylloxera, nach raibh ach tionchar beag aici ar an limistéar. Bhí fíon Béziers i mbarr a réime le linn an dara leath den 19ú céad. D’ainmnigh Béziers é féin mar “phríomhchathair fíona an domhain” mar gheall ar na tiarnaí talún móra a bhunaigh iad féin ann le heastáit a chumhdaíonn na scórtha heicteár agus plódú isteach oibrithe agus an nasc iarnróid.

I ndiaidh 1950, tháinig meath ar an méid fíona a bhí á ól ar feadh tréimhse. Rinne na saothróirí fíniúnacha in Languedoc iarracht mhór mar sin a bhfíonghoirt a oiriúnú i dtreo fíniúnacha ag a bhfuil torthaí níos ísle agus fíonta a bhí níos oiriúnaí do spéiseanna na gcustaiméirí a tháirgeadh.

Seoladh táirgeadh “vins de pays” sna 1970idí, agus aithníodh é i bhforaithne in 1982 agus tá fás tapa ag teacht air. I láthair na huaire, roinntear táirgeadh fíonta ag a bhfuil TGFC “Coteaux de Béziers” idir 5 shílear chomhoibritheacha agus 15 shílear aonair. Ag brath ar rogha phearsanta gach táirgeora, díríonn margaíocht faoi TGFC “Coteaux de Béziers” ar an dá chineál fíona a leanas i gcionta éagsúla:

— fíonta a dhéantar as meascán de chineálacha fíonchaoire atá traidisiúnta sa réigiún, amhail Grenache, Carignan, Cinsault agus Mourvèdre, le cineálacha cáiliúla a thionscnaíonn i réigiúin fíonshaothrúcháin eile,

— fíonta “cineáil” a dhéantar as cineál amháin, Merlot, Cabernet Sauvignon, Syrah, Chardonnay nó Sauvignon den chuid is mó.

A bhuí leis an máistreacht a bhaineann leis na cineálacha sin a mheascadh, léirítear an carachtar uile a bhaineann leis an talamh ar fhánaí Coteaux de Béziers atá oiriúnach chun fíonta a shaothrú agus fíonta dearga, geala nó rosé a tháirgeadh. De thoradh ar na táirgí ardcháilíochta a bhaineann leo, cruthaíodh fíonghoirt “Coteaux de Béziers” le bheith seasmhach le himeacht ama chun freastal ar riachtanais agus éilimh custaiméirí agus trádálaithe. Is mar gheall ar an tseasmhacht sin a d’fhás fíorthraidisiún fíonshaothrúcháin timpeall Béziers.

Baineann saintréithe de dhea-bholaithe príomha leis na fíonta dearga agus is iad na bolaithe torthaíocha na cinn is láidre. Bíonn na tainniní bog agus mín, d’fhéadfadh an struchtúr a bheith éadrom nó níos comhsheasmhaí, ach bíonn maothlachas ann i gcónaí, go háirithe ag an deireadh agus bíonn sé séimh agus ní bhíonn sé róshearbh.

Bíonn dath bándearg éadrom an bhradáin ar na fíonta rosé. Is táirge tarraingteach iad na fíonta sin le haghaidh tomhaltóirí mar gheall ar na dea-bholaithe a bhíonn orthu, an maothlachas sa bhéal a bhaineann leo agus an chaoi a múchann siad an tart.

Forbraíonn na fíonta geala dea-bholaithe príomha a mbíonn torthaí le brath go láidir iontu. Tagann an chothromaíocht a bhaineann leo ón aigéadacht leordhóthanach atá iomchuí don tiúchan fíona, rud a chruthaíonn úire sa bhéal.

8.3. Nasc cúisíoch idir sainiúlacht an limistéir gheografaigh agus sainiúlacht an táirge

Le cúpla scór blianta anuas, chruthaigh comharchumainn neamhspleácha agus saothróirí fíniúnacha fuinneamh úr.

Cruthaíonn an aeráid Mheánmhara the agus thirim, in éineacht le tionchar talmhaíochta-peideolaíoch an dá abhainn ar an dá thaobh de chonair a osclaíonn chuig an Meánmhuir, limistéar de thalamh atá dea-dhraenáilte agus oiriúnach chun cineálacha éagsúla fíonchaoire a fhás, agus iad sonrach mar gheall ar cé chomh torthaíoch a bhíonn siad.

Mhúnlaigh an Libron tírdhreach sonrach de chnoic bheaga ar a bhfuil crainn phéine (nó “les Soubergues” mar a thugtar orthu in Languedoc), áit a gcuirtear cineálacha fíona dheirg go ginearálta, agus is féidir a úsáid chun fíonta rosé dorcha a tháirgeadh freisin. Ar an taobh eile, le himeacht na n-aoiseanna chruthaigh an Orb, a mbreathnaíonn Ard-Eaglais Béziers, an suaitheantas ar lógó TGFC, anuas air, talamh atá níos torthúla agus níos oiriúnaí chun fíonta geala agus roinnt fíonta dearga éadroma a tháirgeadh.

Is mar gheall ar éagsúlacht shonrach na ndálaí talmhaíochta-peideolaíocha a mbaintear lán-chumas na gcineálacha fíonchaoire amach agus a chruthaítear fíonta a mbaineann dea-bholaithe cuimsitheacha agus tiubhaithe leo go sonrach.

Maidir leis na fíonta a tháirgtear faoi TGFC, tairgtear sciar ard fíonta rosé, agus an méid sin beagnach cothrom leis an méid fíonta dearga a tháirgtear. Spreagann na féidearthachtaí a bhaineann leis an margadh do na fíonta sin, a bhíonn an-deas le hól, saothróirí le níos mó fiú a tháirgeadh.

Tá na bardais de cheantar Béziers atá cóngarach an-oiriúnach go nádúrtha don fhíonsaothrúchán, cé go gcruthaíonn turasóireacht agus an cultúr áitiúil (tránna, suíomhanna oidhreachta, “Féria de Béziers”) deis mhaith chun na fíonta a tháirgtear a chur chun cinn agus le háirithiú go dtuigtear go mbaineann siad leis an limistéar áitiúil, mar níl aon dabht go bhfuil fíonta ag a bhfuil TGFC “Coteaux de Béziers” fite fuaite leis an limistéar sin. Is fianaise é díol rialta sciar shuntasaigh de na fíonta a tháirgtear do thomhaltóirí ar an gcoigríoch (i dtíortha Benelux, sa Ghearmáin agus sa Ríocht Aontaithe) ar cháil TGFC “Coteaux de Béziers”. Bíonn na saothróirí fíona páirteach i ngníomhaíochtaí le haghaidh féilte áitiúla a eagrú freisin. Cuidíonn siad le cáil an fhíona a chruthú agus a choinneáil ar bun chomh maith le nasc láidir idir fíon agus an tsochaí i gceantar Béziers.

Léirítear stair agus forbairt dhaonna i réigiún Béziers in “Musée du Biterrois” a bunaíodh in 1834, comhartha ar an dlúthnasc idir an réigiún agus fíonsaothúchán. Tá cuid mhór den Mhúsaem tiomanta d’fhíniúnacha agus do shaol na gcúipéirí agus na bpotadóirí iomadúla a lonnaigh iad féin san áit (ba le hamfaraí a bhítí in ann fíon a iompar chuig an Róimh agus chuig na cúigí).

Tá an nasc sin idir turasóireacht agus fíonsaothrúchán i gcroílár cháil fhíonta “Coteaux de Béziers”.

Is gné ríthábhachtach den saol i gceantar Béziers iad fíniúnacha agus is iad fíniúnacha a threoir agus a leanann de bheith ag treorú fhorbairt an limistéir.

9. Coinníollacha breise fíor-riachtanacha (pacáistiú, lipéadú, ceanglais eile)

Limistéar díreach in aice láimhe

Creat dlíthiúil:

Reachtaíocht náisiúnta

Cineál an choinníll bhreise:

Maolú maidir le táirgeadh sa limistéar geografach críochaithe

Tuairisc ar an gcoinníoll:

An limistéar i ndlúthghaireacht arna shainiú ag maolú maidir le táirgeadh agus forbairt fíonta ag a bhfuil tásc geografach faoi chosaint “Coteaux de Béziers”, áirítear ann na bardais a leanas i roinn Hérault, i gcomhréir leis an gCód Geografach Oifigiúil le haghaidh 2021:

Abeilhan, Adissan, Agde, Agel, Aigne, Aigues-Vives, Les Aires, Alignan-du-Vent, Assignan, Aumes, Autignac, Azillanet, Babeau-Bouldoux, Beaufort, Bédarieux, Berlou, Bessan, Béziers (ranna AI, AH, AK, AL, AM, AV, AW, AX, AY, AZ, BC, BM, BN, BT, BV, agus cuid de roinn BD ar bhruach clé Lirou), Boisset, Cabrerolles, Cabrières, Cambon-et-Salvergues, Camplong, Capestang, Cassagnoles, Castanet-le-Haut, Castelnau-de-Guers, La Caunette, Causses-et-Veyran, Caussiniojouls, Caux, Cazedarnes, Cazouls-d’Hérault, Cazouls-lès-Béziers, Cébazan, Cessenon-sur-Orb, Cesseras, Colombières-sur-Orb, Colombiers, Combes, Coulobres, Courniou, Creissan, Cruzy, Espondeilhan, Faugères, Félines-Minervois, Ferrals-les-Montagnes, Ferrières-Poussarou, Florensac, Fontès, Fos, Fouzilhon, Fraisse-sur-Agout, Gabian, Graissessac, Hérépian, Lamalou-les-Bains, Laurens, Lespignan, Lézignan-la-Cèbe, Lieuran-Cabrières, La Livinière, Magalas, Maraussan, Margon, Marseillan, Maureilhan, Minerve, Mons, Montady, Montagnac, Montblanc, Montels, Montesquieu, Montouliers, Murviel-lès-Béziers, Neffiès, Nézignan-l’Évêque, Nissan-lez-Enserune, Nizas, Olargues, Olonzac, Oupia, Pardailhan, Péret, Pézenas, Pézènes-les-Mines, Pierrerue, Pinet, Poilhes, Pomérols, Le Poujol-sur-Orb, Pouzolles, Le Pradal, Prades-sur-Vernazobre, Prémian, Puimisson, Puissalicon, Puisserguier, Quarante, Rieussec, Riols, Roquebrun, Roquessels, Rosis, Roujan, Saint-Chinian, Saint-Étienne-d’Albagnan, Saint-Étienne-Estréchoux, Saint-Geniès-de-Varensal, Saint-Geniès-de-Fontedit, Saint-Gervais-sur-Mare, Saint-Jean-de-Minervois, Saint-Julien, Saint-Martin-de-l’Arçon, Saint-Nazaire-de-Ladarez, Saint-Pons-de-Thomières, Saint-Pons-de-Mauchiens, Saint-Thibéry, Saint-Vincent-d’Olargues, La Salvetat-sur-Agout, Servian (seachas roinn CI), Siran, Le Soulié, Taussac-la-Billière, Thézan-lès-Béziers (codanna de ranna AR agus AS atá lonnaithe ar bhruach deis an Orb), Tourbes, La Tour-sur-Orb, Usclas-d’Hérault, Vailhan, Valros, Vélieux, Vendres (roinn BR), Verreries-de-Moussans, Vieussan, Villemagne-l’Argentière agus Villespassans.

Lipéadú

Creat dlíthiúil:

Reachtaíocht náisiúnta

Cineál an choinníll bhreise:

Forálacha breise a bhaineann le lipéadú

Tuairisc ar an gcoinníoll:

Féadfar ainm cineáil fíonchaoire amháin nó níos mó a chur leis an tásc geografach faoi chosaint “Coteaux de Béziers”.

Féadfar na téarmaí “primeur” nó “nouveau” a chur leis an tásc geografach faoi chosaint “Coteaux de Béziers”.

Nuair a chuirtear an téarma traidisiúnta “Vin de Pays” in ionad an téarma “Indication géographique protégée” (tásc geografach faoi chosaint), ní mór lógó TGFC an Aontais Eorpaigh a bheith ar an lipéad.

Nasc chuig an tsonraíocht táirge

https://info.agriculture.gouv.fr/gedei/site/bo-agri/document_administratif-5c95eaef-900f-4ec5-b542-c3e7389e557b

(1) IO L 9, 11.1.2019, lch. 2.